Gliese 436 b

De Gliese 436 b (och GJ 436 b) ass en Exoplanéit, deen de Rouden Zwerg Gliese 436 ëmkreest. Hien ass ee vun de klengste bekannten Exoplanéiten an ee sougenannten „Hot Neptune“. De Planéit ëmkreest säin Zentralstär op enger Distanz vun nëmmen 0,03 AE (ronn 4,3 Mio. km) all 2 Deeg, 15 Stonnen a 27 Minutten op enger Bunn mat enger Exzentrizitéit vun 0,15. Seng Mass huet ongeféir 0,072 Jupitermassen. Mat Hëllef vum Spitzer-Weltraumteleskop konnt den Duerchmiesser vu Gliese 436 b bei engem Transit vum Planéit relativ genee op 54.000 km bestëmmt ginn (eppes méi wéi deejéinege vum Neptun). Den Opbau vum Exoplanéit huet änlech Daten wéi de Planéit Neptun. 

De Gliese 436 b gouf vum Geoffrey Marcy an dem R. Paul Butler am Joer 2004 duerch Miessung vun der Radialvitess vum Stär entdeckt.


 Kuckt och 

 Um Spaweck 

 Planeten.ch

Kategorie:Exoplanéiten
Kategorie:Stärebild Leo
Kategorie:Gasrisen
Kategorie:Hot Neptune-Objeten
Kategorie:Astronomesch Objeten, déi 2004 entdeckt goufen
Kategorie:Gliese 436
Kategorie:Transitplanéiten